กระทรวงการพัฒนาสังคมและความมั่นคงของมนุษย์จัดการประชุมคณะมนตรีประชาคมสังคมและวัฒนธรรมอาเซียน ครั้งที่ 21 เพื่อผลักดันงานสังคมและวัฒนธรรมอาเซียน
กระทรวงการพัฒนาสังคมและความมั่นคงของมนุษย์ จัดการประชุมคณะมนตรีประชาคมสังคมและวัฒนธรรมอาเซียน ครั้งที่ 21 ซึ่งเป็นการประชุมลำดับสุดท้ายของการประชุมอาเซียนที่จัดต่อเนื่องตั้งแต่วันที่ 13 - 18 พฤษภาคม 2562 ณ จังหวัดเชียงใหม่ ซึ่งกระทรวง พม. เป็นเจ้าภาพ ภายใต้การเป็นประธานอาเซียนของประเทศไทย โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานการประชุม พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ ในฐานะประธานคณะเจ้าหน้าที่อาวุโสสำหรับประชาคมสังคมและวัฒนธรรมอาเซียน คณะมนตรีประชาคมสังคมและวัฒนธรรมอาเซียน ทั้ง 10 ประเทศเข้าร่วมประชุม         การประชุมครั้งนี้จะมีการเสนอ 3 แนวทางของเสาสังคมและวัฒนธรรม ประกอบ ด้วยความเชื่อมโยงภาคประชาชน และหุ้นส่วนความร่วมมือ //ความยั่งยืน //และการเตรียมความพร้อมและวางแผนด้านความมั่นคงของมนุษย์สำหรับอนาคต รวมทั้งความก้าวหน้าในการจัดตั้ง 4 ศูนย์อาเซียนในประเทศไทย ได้แก่ 1.คลังสิ่งของช่วยเหลือและระบบโลจิสติกส์เพื่อช่วยเหลือเมื่อเกิดภัยพิบัติฉุกเฉินของอาเซียนในประเทศไทย 2.ศูนย์อาเซียนเพื่อผู้สูงวัยอย่างมีศักยภาพและนวัตกรรม 3.ศูนย์วัฒนธรรมอาเซียน   4. ศูนย์ฝึกอบรมอาเซียนด้านสังคมสงเคราะห์และสวัสดิการสังคม         นอกจากนี้จะมีการนำเสนอเอกสารผลลัพธ์สำคัญ 5 ฉบับ เพื่อเป็นการรับรองจากคณะมนตรีประชาคมสังคมและวัฒนธรรมอาเซียน ก่อนนำสู่ที่ประชุมผู้นำอาเซียนครั้งที่ 34 ซึ่งเอกสาร ซึ่งเอกสารผลลัพธ์ดังกล่าว ประกอบด้วย 1. ปฏิญญากรุงเทพฯ ว่าด้วยการต่อต้านขยะทะเลในภูมิภาคอาเซียน 2.กรอบปฏิบัติการอาเซียนว่าด้วยขยะทะเล 3. แถลงการณ์ผู้นำอาเซียนว่าด้วยปีแห่งวัฒนธรรมอาเซียน พ.ศ. 2562 4. ถ้อยแถลงรัฐมนตรีแรงงานอาเซียนว่าด้วยเรื่องอนาคตของงาน : การส่งเสริมเทคโนโลยีและการเจริญเติบโตแบบมีส่วนร่วม  5.ถ้อยแถลงร่วมรัฐมนตรีแรงงานอาเซียนว่าด้วยข้อริเริ่มที่เป็นมิตรต่อสิ่งแวดล้อมต่อการประชุมใหญ่แรงงานระหว่างประเทศ สมัยที่ 108